cyanic-selkie/wikianc huggingface dataset:
Nanotechnologia
Nanotechnologia est etiam "technologia accurata per atomos," id quod significat materias et organa faciunda per atomos singulos. Atomus saepius adhibetur carbonium, quod hoc elementum facilius pluribus modis secum coniungit. Partes instrumentorum computatoriorum, circuitorum integratorum, biologiae molecularis, medicamenta, organa quae energiam producant, alia quoque per nanotechnologiam faciuntur. Robotum eiusdem modi minutulus ut arteria migrare potest ut investiget et removeat textum morbum. Eiusdem modi robotum appellatur nanobot.
Dies memorialis victimarum transphobiae
Dies memorialis victimarum transphobiae est commemoratio a Gwendolyn Anna Smith, muliere transsexuali, instituta, die 20 Novembris quotannis habita, qua omnes populos de iuribus et dignitate hominum transgenerum transsexualiumque moneatur, apud victimam homicidii Rita Hester, Afroamericanam transsexualem quae necata est transphobiae causa in Massachusetta anno 1998.
Cremsirium
Cremsirium (Bohemice Kroměříž, Germanice Kremsier) est urbs Moraviae, ad flumen Marus in orientali parte Cechiae sita. Cremsirium erat civitas residentialis episcoporum Olomucensium, qui ibidem arcem et hortum aedificaverunt.
Christophorus (sanctus)
Quod cum ita sit, vir qui Christum valde gravem trans flumen portat, iam in antiquissimis calendariis, martyrologiis, missalibus invenitur. Gregorius Magnus monasterium quoddam in Sicilia isti sancto dedicatum nosse dicitur. Insuper inter sic dictos Quattuordecim auxiliatores numeratur et patronus factus est multorum monasteriorum, delubrorum, conventuum et in occidente et in oriente. Eius dies festus habetur in Ecclesia Catholica die 24 Iulii.
Fons
Herders Conversations-Lexikon. Friburgi Brisgoviae 1854, tomus 2, p. 111 quod relegi potest hic in interreti.
Gavialidae
Cladogramma
─o Crocodilia Owen, 1842 (Laurentius, 1768 ?) ├─o Gavialoidea Hay, 1930 │ ├── Eothoracosaurus mississippiensis † Brochu, 2004 │ └─┬─o Thoracosaurus † Leidy, 1852 │  │ ├?─ Thoracosaurus borissiaki † Efimov, 1988b │  │ ├?─ Thoracosaurus basfissus † │  │ ├?─ Thoracosaurus isorhynchus † (Pomel, 1847) │  │ ├── Thoracosaurus macrorhynchus † (de Blainville, 1850) │  │ └── Thoracosaurus neocesariensis † de Kay, 1842 │  └─┬── Argochampsa krebsi † Hua & Jouve, 2004 │    ├─o Eosuchus † Dollo, 1907 │    │ ├── Eosuchus lerichei † Dollo, 1907 │    │ └── Eosuchus minor † (Marsh, 1870) │    └─o Gavialidae Adamus, 1854 (Hay, 1930 ?) │      ├─┬─o Gryposuchinae │      │ │ ├?─ Aktiogavialis puertoricensis † Vélez Juarbe, Borchu & Santos, 2007 │      │ │ ├── Gryposuchus columbianus † Langston, 1965 │      │ │ ├── Ikanogavialis gameroi † │      │ │ ├── Siquisiquesuchus venezuelensis † Brochu & Rincón, 2004 │      │ │ └── Piscogavialis jugaliperforatus † Kraus, 1998 │      │ └─o Gavialinae Adamus, 1854 (Hay, 1930 ?) │      │   ├?─ Hesperogavialis cruxenti † │      │   └─o Gavialis │      │     ├?─ Gavialis curvirostris † Lydekker, 1886 │      │     ├?─ Gavialis breviceps † Pilgrim, 1912 │      │     ├?─ Gavialis bengawanicus sive papuensis † │      │     └─┬?─ Gavialis lewisi † │      │       └── Gavialis gangeticus (Gmelin, 1789) │      └─o Tomistominae │        ├── Eogavialis † │        └─┬── Kentisuchus † │          ├── Gavialosuchus † │          ├── Paratomistoma † │          ├── Thecacampsa † │          ├── Rhamphosuchus crassidens † │          ├── Toyotamaphimeia † │          └─o Tomistoma Müller, 1846 │            ├── Tomistoma schlegelii (Müller, 1838) │            ├── ''Tomistoma lusitanica † │            └── ''Tomistoma cairense † └─┬── Borealosuchus † Brochu, 1997 └─┬── Pristichampsus † Gervais, 1853 └── Brevirostres Zittel, 1890
Museum Nationale Historiae Naturalis (Vasingtonia)
Museum Nationale Historiae Naturalis (Anglice National Museum of Natural History) est museum historiae naturalis ab Instituto Smithsoniano administratum, in Campo Nationali Vasingtoniae in Civitatibus Foederatis situm. Anno 1910 constitutum est.
Ricardus Leontius Elías
Ricardus Leontius Elías Arias (natus anno 1874; mortuus anno 1951), iuris consultus, fuit breviter a die 1 Martii usque ad diem 5 Martii 1931 Peruviae praeses.
Manuel Prado y Ugarteche
Manuel Prado y Ugarteche (natus Limae die 21 Aprilis 1889; Lutetiae mortuus die 15 Augusti 1967), alumnus Universitatis Sancti Marci et Scholae Ingeniariae Nationalis Limae in urbe, machinator et argentarius, fuit rerum politicarum peritus et bis Peruviae praeses accurate ab anno 1939 usque ad annum 1945 et iterum ab anno 1956 usque ad annum 1962 cum a  subita rerum conversione a militibus ducta depositus est.
Mausoleum regis Theodorici
Mausoleum regis Theodorici (Italiane Mausoleo di Teodorico) est mausoleum quod Theodoricus, rex Ostrogothorum in Italia, aedificari Ravennae anno 520 iussit. Anno 1996 ad Patrimonium totius mundi regestum est.
Ludovicus Michael Sánchez Cerro
Ludovicus Michael Sánchez Cerro (natus Piurae in Peruvia die 12 Augusti 1889; mortuus Limae die 30 Aprilis 1933), generalis, fuit Peruviae praeses ab anno 1930 usque ad insequentem annum.
Lucia Hayes
Lucia Ware Webb Hayes (nata die 28 Augusti 1831 in Chillicothe, Ohium – mortua est die 25 Iunii 1889 in Fremont, Ohium) Rutherford Birchard Hayes uxor, undevigesimi praesidis Civitatum Foederatarum Americae, fuit ergo a die 3 Martii 1877 usque ad diem 3 Martii 1881 prima reipublicae domina.
Manuel Maria Ponce Brousset
Manuel Maria Ponce Brousset (natus Limae anno 1874; ibidem mortuus anno 1966) fuit breviter Peruviae praeses anno 1930.
Audi benigne Conditor
Audi benigne Conditor est hymnus Gregorio Magno, papae ab anno 590 usque ad annum ad 604, attributus. Secundum Breviarium Romanum, in feria secunda ad Vesperas concinitur:
Carolus Wallace Richmond
thumb|right|260px|Carolus Wallace Richmond Carolus Wallace Richmond (Anglice: Charles Wallace Richmond) natus est die 31 Decembris 1868, Kenosha (Visconsinia) - mortuus est die 19 Maii 1932) fuit Americanus studiosus zoologiae et ornithologiae Anglicus.
Lingua Kolami
Lingua Kolami ad familiam Dravidicam pertinet. In India adhibetur in civitatibus Maharashtra et Andhra Pradesh. Dialectus meridiorientalis seu Naiki interdum inter linguas distinctas numeratur.
Nicolaus Uwe Benneter
Nicolaus Uwe Benneter (natus 1 Martii 1947 Carolsruhae) vir publicus Germaniae et sodalis SPD est.
Familia
Benneter viduus est et filium habet.
Vita publica
Benneter ab anno 1965 sodalis SPD est et anno 1977 praeses Iuvenum Socialistarum electus est. Sed cum nexus huius foederis cum SPD secare voluisset, eodem anno suadente Egonio Bahr e factione SPD exclusus est. Anno 1983 autem Gerhardus Schröder nitebatur, ut Benneter iterum ad factionem admitteretur. Ab anno 1999 legatus domus legatorum Berolini fuit, ab anno 2002 Dietae Foederalis Germaniae. Anno 2004/2005 secretarius generalis SPD fuit. Anno 2009 electionem perdidit neque iam legatus Dietae Foederalis est.
Satrapes
Medio aevo latine scribentes satrapam dixerunt legatum et ducem et principem et regem (sc. imperatori subditum).
Spelunca Baishiya
Spelunca Baishiya, Sinice 白石崖, est caverna sub monte carstico ad fines occidentales provinciae Gansu Sinensis extremitatemque orientalem provinciae antiquae Thibetanae Amdo latens. Est iam diu locus sacer religionis Buddhisticae, prope monasterium Baishiya neque longe a magno monasterio Labrang stans. Fuit etiam locus habitationis aevi palaeolithici. Mandibulum ibi repertum ad progeniem hominum Denisovensium attribuitur.
Mandibulum anno 1980 a monacho quodam dum meditabat repertum statim abbati Labrangensi datum est, qui ad eruditos universitatis Lanzhouensis mox transmisit. Ibi autem non ante annum 2010 inquisitio de forma et origine mandibuli incipitur, duce Chen Fahu, qui anno 2018, spelunca partim effossa, aliis vestigiis repertis, os abhinc 160 000 depositum statuit et (per analysim proteinorum) progeniei Denisovensi coniunxit.
Iosephus Ludovicus Bustamante y Rivero
Iosephus Ludovicus Bustamante y Rivero (Arequipae natus die 15 Ianuarii 1894; Limae mortuus die 11 Ianuarii 1989), alumnus Universitatis Sancti Antonii Abbatis Cuschensis et Universitas Sancti Augustini in urbe natali, fuit causidicus, rerum politicarum peritus, et Peruviae praeses ab anno 1945 usque ad annum 1948. Eo anno, rebus novis a militibus ductis, depositus est.
Gulielmus Billinghurst
Gulielmus Billinghurst (natus Aricae, hodie ad Chiliam pertinentis, die 27 Iulii 1851; mortuus in Iquique, Chilia exsul die 28 Iunii 1915) fuit ab anno 1912 usque ad annum 1914 Peruviae praeses.
Michael Ul'janov
Michael Alexandri filius Ul'janov (Russice Михаил Александрович Ульянов, tr. Michail Aleksandrovič Ul'janov; 20 Novembris 1927 – 26 Martii 2007) fuit actor et moderator theatralis ac cinematographicus Sovieticus et Russicus, titulis Artificis Popularis URSS (anno 1969) et Herois Laboris Socialistici (anno 1986), Praemio Publico URSS (anno 1983) nonnullisque aliis signis laudis ornatus.
Anscharius Raimundus Benavides
Anscharius Raimundus Benavides (natus die 15 Martii 1876; mortuus die 2 Iulii 1945)  generalis, bis fuit Peruviae praeses ab anno 1914 usque ad insequentem annum et ab anno 1933 usque ad annum 1939.
Deianira
Fabulae
Formosissima virgo erat Deianira: itaque multi proci ad regiam Oenei spe matrimonii ducti ventitabant. Sed Hercules narratur, cum apud inferos descendisset, in Meleagri umbram incidisse, qui heroi suasit ut sororem duceret. Quod consilium secuto Herculi ceteri omnes cesserunt praeter Acheloum flumen, qui turpe deo esse cedere mortali existimavit. Luctando tamen ab Hercule victus est, qui cornu etiam eius abrupit, pomis a Nymphis postea repletum et cornu copiae dictum. Cum vero Hercules novam uxorem secum abduceret, ad Euenum flumen pervenerunt, tum hibernis imbribus tumidum. Ibi centaurus Nessus viatores trans flumen tergo portabat. Nihil metuens Alcides Deianiram centauro tradit, dum ipse arcum et pharetram in alteram ripam mittit ac torrentem tranare incipit. Cum vero in ripa constitisset, uxorem auxilium implorantem audiit et Nessum fugientem ac miseram Deianiram rapientem procul vidit. Tum sagitta in sanguine hydrae Lerneae tincta centaurum transfixit. Quod vulnus letale fuit: nam sanguis hydrae potentissimum venenum erat. Tunc Nessus moriens hanc ultionem excogitavit : tunicam sanguine veneno mixto aspersam, ut munus, ei tradidit adfirmans irritamentum amoris ad maritum retinendum fore.
Aliquantum post tempus Hercules captus amore Iolae captivae dicebatur, quam domum misit. Metuens ne a paelice domo expelleretur Deianira centauri verborum meminit et, ut donum, tunicam sanguine Nessi inlitam per Licham famulum ad maritum absentem misit. Qui postquam vestem induit, toto corpore comburi sibi videbatur. Dolores tolerare non potuit: itaque pyram in monte Oeta exstruxit, in qua iacuit, et iussit subdere ignes Philocteten. Tum pars mortalis exarsit quidem sed pars melior inter deos ab ipso Iove caelo recepta est. Deianira quae causa mortis marito invita fuerat, se ipsa occidit.
Cum alios liberos Herculi pepererat tum et filiam Macariam quae fratribus saluti fuit dum ex oraculo pro eis voluntariam mortem adire patitur. Quae fabula argumentum tragoediae Euripidis fuit Heraclidae inscriptae.
Deianira in litteris et artibus
Plures theatrales fabulae hoc argumentum explicaverunt: inter antiquas etiamnunc Trachinias Sophoclis et Herculem Oetaeum Senecae legere possumus. Ex lyricis fabulis notissima est Hercules Georgii Friderici Haendel (1745), non omittenda Deianira Camilli Saint Saens (1911). Pompeiis fabula fluminis transitus cum Nesso in domo "Centauri" dicta picta in pariete erat.
Blasius Antonius Gazzara
Blasius Antonius Gazzara, qui ludice praenomen in Ben mutavit (natus familia oriunda e Italia die 28 Augusti 1930 in Novo Eboraco, Civitates Confoederatae Americae; ibidem die 3 Februarii 2012 mortuus) fuit actor Americanus.
Inter alia anno 2005 ut cardinalis Augustinus Casaroli in pellicula Ioannes Paulus II, vita hominis qui historiam humanitatis mutavit egit.
Thomas Skujiņš
Thomas Skujiņš (natus Toms Skujiņš Siguldae Lettoniae die 15 Iunii 1991) est professionalis birotarius Lettonicus, qui hodie pro Trek–Segafredo UCI WorldTeam cursu viario certat.
Annis 2013 et 2015, Skujiņš praemium birotarii anni Foederationis Birotationis Lettonicae accepit. Anno 2016 in Circuitu Californiae stationem quintam vicit, Olympiisque aestivis interfuit. Anno 2017 in Circuitu Hispaniae certavit. Anno 2018 tuniculam maculatam post stationem quintam in Circuitu Franciae cepit, et praemium pugnacitatis post stationem quintam accepit. Die 10 Iulii 2019 idem praemium post eandem stationem in eodem circuitu accepit.
Stephanus Doletus
Stephanus Doletus (Francogallice eius temporis Estienne Dolet; natus Aureliani die 3 Augusti 1509; haereticus Lutetiae die 3 Augusti 1546 combustus) fuit humanista, historicus, interpres, imprimator, linguas Latinam et Francogallicam scribens. Sua alma mater fuit Universitas Tolosana.
Stephanus a duodecimo anno fuit discipulus Nicolai Beraldi Lutetiae humanistae, postea Simonis Villanovani Patavii.
Lutetiae mense Aprili 1537 cum amicis litteraribus cenavit, inter quos Budaeo, Beraldo, Maroto, Rabelaeso.
Cogitatione libera et supplicium vivi cremationis subiectus est per Inquisitionem, ratione atheismi et materialismi.
Lingua Malto
Lingua Malto (Sauriyā Pahāṛiyā) ad familiam Dravidicam pertinet. In India adhibetur ab hominibus fere 100 000. Dialectus Kumārbhāg Pahāṛiyā interdum inter linguas distinctas numeratur.
Magia malefica
Magia malefica (-ae, f) seu maleficium est magia qua malum in homines imponatur, quave homines defraudentur vel fallantur.
In mythologia antiqua et in litteris mediaevalibus, maleficia putabant esse ob feminas artis magicae peritas, quae, sicut gentes credebant, malum pro Satana faciebant. Cum baculo, scopa, aut genista, secundum hanc mythologiam, maleficae per aerem volabant, herbaarum magicarum peritae erant, et male res incantabant. In mythologia, nonnullos quoque maleficos mares esse putabant, et multa nomina maleficae velut saga, lamia , striga , venefica , et alia dabant. Venefica (masculinus: veneficus) etiam strictu sensu est saga in venenorum ex herbis compositio perita.
Quod hodie nonnulli gentes credunt feminas magicae peritas et bonas et malas esse posse, in fabulis mythistoriisque hodiernis, sicut eis de Harrio Pottero deque Maga Tabellaria, vocabulo neutrali 'saga' (vel 'sagus') et 'maga' (vel 'magus') adhibetur loco vocabuli 'malefica' ('maleficus').
De persecutione maleficarum
Medio aevo aetatibusque sequentibus, putatae sunt maleficae diabolo foederatae esse. Saeculis quinto decimo, sexto decimo, et septimo decimo, multae mulieres rerum magicarum accusatae et igne poenali consumptae sunt. In Malleo Maleficarum tractatur quomodo maleficae persequendae puniendaeque sint.
Exemplum est Balthasar de Dernbach, praelatus imperii, qui, Fuldam iterum Catholicam facere volens, violentiam sagarum persecutionem imperavit. Ille regnans anno 1602o usque ad annum 1605um trecentas feminas virosque crimine artis magicae torqui et tum morte multari curavit. Tum eorum pecuniam sibi confiscavit.
Balthasarum Nuss centgravium et magistrum maleficarum (Theodisce Malefizmeinster) nominavit qui multos damnavit et crimine magiae vivos exuri curavit. Exempli gratia:
Anno 1598 Antonius Praetorius librum de lamiis et opera diaboli edidit. In eo libro sagaciter contra vanam persecutionem lamiarum vel sagarum argumentatus est.
Alium exemplum persecutionum maleficarum sunt iudicia maleficarum anno 1692o in oppido Salemsi habita, in civitate Massachusettensium in Civitatibus Foederatis Americae.
Marcus Metilius Aquillius Regulus Nepos Volusius Torquatus Fronto
Marcus Metilius Aquillius Regulus Nepos Volusius Torquatus Fronto (natus mortuusque ignoto anno) senator Romanus patricius in regione Transpadana natus secundo saeculo fuit. Pater eius Publius Metilius Secundus, consul suffectus anno 123, erat. Fuit triumvir monetalis, quaestor, praetor et anno 157 consul ordinarius creatus est. Etiam augur salius Collinus et sodalis Flavialis erat. Praeterea praefectus feriarum Latinarum factus est.
Innocentius XI
Iuventus et cursus honorum in curia
Benedictus Odescalchi ex Langobarda gente antiquo atque nobili genere natus est et apud Novi Comi Iesuitas studia exercuit; cum adhuc puer esset, MDCXXII anno patre et MDCXXX anno matre orba fuit: eius tutelam accepit avunculus Papirius (Italice Papirio), qui in urbem Genuam eum ad se vocavit. Mercaturas et administrationem fecerat, antequam iuris civilis et canonici cursus incepit Romae et Neapoli, in qua MDCXXXIX anno licentiam obtinuit.
Romae cum cardinalibus Alphonso de la Cueva, Francisco Barberino et Ioanne Baptista Pamphili, futuro Innocentio X Papa, amicitiam contraxit; tunc cursum in Curia Romana facere statuit: fulminis instar processit. Urbanus VIII, Barberinorum gente natus, protonotarium participem, Timbri commissarium generalem, Maceratae et Piceni gubernatorem eum nominavit. MDCXLV anno, etsi sacerdos non erat et quintum et trigesimum annum agebat, a Innocentio X sanctorum Cosmae et Damiani cardinalis creatus est.
Postea, Ferrariae legatus factum est per MDCXLVIII anni famem, qua traditum est cardinalem Benedictum populo proximum esse; MDCL anni mense Aprili, Novariae episcopus creatus est; post paucos menses, sacerdos factus est et postea consecratus est: in dioecese bonus pastor fuit et secundum Tridentini Concilii regulas caritatem propagavit; tamen magnus reformator non fuit.
Innocentii XI pontificatus
Postquam MDCLXXVI Clemens X papa mortuus erat, longum patrum purpuratorum concilium in gravibis dissensionibus evenit et in exitu Odescalchi cardinalis, notabili auctoritate confisus, electus est. Innocentium XI sibi nomen imposuit et per tredecim annos Ecclesiam et Pontificiam rem publicam rexit, cum praecipue operam daret ut huc reformatae Ecclesiae sectatores et illuc Turcae cohiberentur.
Innocentius XI enim a 1676 anno ad 1689 annum papa fuit. Severissime moratus vir erat: contra immoderatum matronarum Romanarum luxum leges promulgavit; Episcopis austeras regulas imposuit; contra Ludovicum XIV Franciae regem fuit, cum creatos ab eo Episcopos non ratos haberet.
Praeterea, in dinimicatione contra Turcas validum auxilium suum tulit, quia Europae occupationem inceperant, cum ad detinendum eos certe et definite proeliis ad Vindobonam, 1683, et ad Aquincum, 1686 anno, conferret.
Innocentii XI causa canonizationis
Anno 1956, a Pio XII papa, Beatus declaratus est: Augusti mensis die duodecimo celebratur.
Samuel Taylor Coleridge
Samuel Taylor Coleridge (21 Octobris 1772–25 Iulii 1834), alumnus Hospitii Christi, fuit poeta, criticus, et philosophus Anglicus, qui, cum suo Gulielmo Wordsworth, Motum Romanticum in litteris Anglicis coepit et fuit unus ex Poëtis Lacuum. Commemoratissimus fere est pro poematibus "The Rime of the Ancient Mariner" et "Kubla Khan" (poema de Kublai Khan), et pro Biographia Literaria, opere in soluta oratione. Etiam sub influentia idealismi Germaniae et transcendentalismi Radulphi Waldo Emerson fuit.
Hubertus Heil
Hubertus Heil (natus 3 Novembris 1972 Hildesiae) vir publicus Germaniae et sodalis SPD est.
Zombi
Zombi in cultura Haitiana est cadaver animatum, homo mortuus, cuius corpus ad vitam rediit. Fabulae de zombi e religione Vodoun instituto fidis sacrae Africanarum atque Caribbaeanarum factae sunt, in quibus cadavera animata fuerunt homines ex quibus animi divinito aut pulvi venefici abacti erant, et qui voluntate carentes servi patientes laborare "domino cadaverum animatorum" duce subigunt, typice in latifundiis.
Hubertus Heil
Iuventus et Munus
Heil anno 1992 maturitatem adeptus munus civile frequentabat atque deinde Potestampii sociologiae et rebus politicis studebat. Ab anno 1995 secretarius primo legatae senatus terrae Brandenburgi, deinde legatae Dietae Foederalis Germaniae fuit.
Zombi
Alterae formae aegries cadaverorum animatorum ordinariae in recentibus fabulis, in quae divinito physiologiave e morte retulerunt, et carnes eorum qui vivi cenant. Cadavera quae intelligentiam minimam habeant; fieri tamen potest ne a quo recta temperentur.
Hubertus Heil
Familia
Heil uxorem duxit.
Zombi
Cadavera animata in religione Vodoun
Anno 1937, Zora Neale Hurston in eruditionem in Haitia inquiriens, rem Feliciae Felix-Mentor incidit, quae anno 1907, annos novem et viginti nata e vita excesserant et humata erat. Pagani se Feliciam conturbatam errantem in vias in anno trigensimo post mortem huius videre crediderunt. Hurston rumores illorum affectorum per venena potentia dedisse sequitur, sed neminem qui nuntiare voluit invenire potuit. Scripsit, si scientiam secreta Vodoun cognosceret, aliqui graves medici occulti, qui adhuc ignoti scientiae medicae, inventuri fuisse vim Vodoun dare, quam motus caerimoniarum.
Hubertus Heil
Cursus honorum
Heil, qui ab anno 1988 sodalis SPD est, ab anno 1998 legatus Dietae Foederalis Germaniae est et anno 2005 Francisco Müntefering praeside SPD, qui tum a magistratu suo se recessit, invito secretarius generalis SPD electus est. Sed post electionem Dietae Foederalis Germaniae anni 2009 a factione SPD perditam se a magistratu secretarii abdicavit. Quem honorem autem die 2 Iunii iterum accepit, postquam Catharina Barley antecessor eius nova Administra Foederalis Familiarum, Feminarum et Iuventutis nominata est. Die 8 Decembris 2017 lars Klingbeil successor eius secretarius generalis electus est.
Zombi
Cadavera animata in religione Vodoun
Cadavera animata edunt cerebra et dicunt lente "Ceeerrreeebbbrrraaa." Potes zombium interficere vulnere capitis. Sunt multi libri et pelliculae de zombiis. Pauci de eis sunt:
Nessus
In mythologia Graeca, Nessus est centaurus, filius Ixionis et Nubis. Trans flumen Euenum prope urbem Calydonem viatores tergo portabat. Pugnae adversus Lapithas interfuit, nobilissimus tamen erat quod Herculi causa mortis exstitit.
Fabula
Credidit misera et, cum, longo post tempore, Hercules captus amore Iolae captivae diceretur, metuens ne a paelice domo expelleretur, Deianira centauri verborum meminit et, ut donum, tunicam sanguine Nessi inlitam ad maritum absentem misit. Sic periit magnus Hercules, doloribus maximis cruciatus. Unde proverbium de "tunica Nessi".
Ioannes Mainwaring
Ioannes Mainwaring (natus anno 1724; mortuus anno 1807), theologus Anglicus, adhuc hodie clarus est Georgii Friderici Händel biographiae gratia ab eo anno 1760 scripta.
Lingua Kurukh
Lingua Kurukh ad familiam Dravidicam pertinet. In India adhibetur ab hominum fere 2 000 000 qui ad populos Oraon et Kisan pertinent.
Iosephus Pardo y Barreda
Iosephus Pardo y Barreda (natus Limae die 24 Februarii 1864; mortuus in Miraflores die 3 Augusti 1947 ) politicorum peritus bis accurate ab anno 1904 usque ad annum 1908 et ab anno 1915 usque ad annum 1919 fuit Peruviae praeses.
Germania (discretiva)
Germania dicere vult:
Bellum omnium contra omnes
Bellum omnium contra omnes est sententia et descriptio status naturalis (id est, situs ante natam civitatem), dicta a Thoma Hobbes in suo opere De Cive (1642/1647).
Dicit:
Praefatio, sectio 14: "Ostendo primo conditionem hominum extra societatem civilem (quam conditionem appellare liceat statum naturae) aliam non esse quam bellum omnium contra omnes; atque in eo bello jus esse omnibus in omnia."
Atque:
Libertas, Cap. 1, sectio 12: "[...] Status hominum naturalis antequam in societatem coiretur Bellum fuerit; neque hoc simpliciter, sed bellum omnium in omnes."
Once a Runner
Once a Runner (Latine scilicet "Olim Cursor") mythistoria est anno 1978 ab Ioanne L. Parker Minore conscripta. Parker de necessitate laboris ardui et dedicationis narrat cursoribus optimis. Post editionem mythistoria cursorum optimorum classica facta est, qui libro ut instincto utuntur.
Breviarium
Quenton Cassidy cursor collegialis Academicae Inter Occasum Solis Meridiemque est. Cursor diucurrens est qui milia passus currit. Collegiale discipulo devincere obstantias, quas cursores optimi experiuntur, discit. Has discens libros legit, inter quos Catcher in the Rye. Ei quoque sunt ingenia explicata, novae intellegentiae, et curae iuventus, quae non tam faciles sunt quam cogitaverat. In conspectus est exercitium et progressum mentis, quae a cursoribus perferuntur optimis.
Liber dicit arcanum exercitii non esse sententiam "sacrificia sunt quae geruntur in vita". Dicitque hos athletas vero homines esse, consilia nec solum accursus habentes.
Gregorius Palamas
Sanctus Gregorius Palamas (Graece ) (1296–1359) fuit archiepiscopus Thessalonicae, theologus, et philosophus Byzantinus. In ecclesiis Orthodoxis et Cathlocis sanctus veneratur. Eius dies festus 14 Novembris celebratur. Innotuit defensor spiritualitatis hesychasmi.
Luigi
Praenomen Italianum Luigi Latine duobus modis verti potest:
Ecclesia antiqua
Ecclesia antiqua significat prima saecula historiae ecclesiasticae a Pentecoste ("dies natalis ecclesiae") fere anni 30 usque ad finem Antiquitatis, qui autem ab aliis aliter statuitur.
Terminatio aevi
Plerumque Ecclesia antiqua tempus ante discessum Ecclesiarum Orthodoxarum Orientalium atque alienationem theologicam ecclesiarum Orthodoxae et Romano-Catholicae denotat. Evolutio theologica, Oecumenica concilia, sancti Patresque ecclesiae huius aevi ab omnibus ecclesiis magnis comprobantur.
Ad Ecclesiae antiquae aevum Ecclesia primitiva (sive tempus apostolorum), Patres Apostolici, apologetae, martyres Ecclesiae antiquae, Patres Ecclesiae, ecclesia imperialis post Conversionem Constantinianam et quattuor Oecumenica concilia usque ad Concilium Chalcedonense (anno 451) pertinent.
Quod ad ecclesiam occidentalem attinet, aevum Ecclesiae antiquae saepe usque ad occasum Imperii Romani occidentalis extenditur, secundum quosdam scriptores etiam usque ad Gregorium Magnum (540–604), ultimum Doctorem Ecclesiae, qui etiam ab ecclesia orientali approbatur.
Evolutio institutionale
Tempore Ecclesiae antiquae religio Christiana in ecclesiam episcopalem profecta est, quae denique e quinque patriarchatibus (Alexandria, Antiochia, Hierosolyma, Constantinopolis et Roma) constabat.
Eodem tempore vita monastica orta est, Pachomius Tabennisiensis prima monasteria in Aegypto condidit, Basilius Caesariensis et Benedictus de Nursia regulas suas scripserunt
Exercitus Romanus
Exercitus Romanus magna potestate militari non coepit, sed tempore ab una conlectione militum in multas minores centurias intra maiores legiones crevit. Ab origine, Graeco exercitu explorato, exercitus Romanus phalange digesta in longissimos militum ordines usus est. Haec forma inhabile movit, et decurrere colles Romanos non potuit, quod pro proeliis in campis Graecis destinata est. Roma victa a Gallis, nova legio Romana phalangem reposuit, et identidem tempore ut novos belli modos accomodaret immutata est.
Lingua Brahui
Lingua Brahui (brāhōī) ad familiam Dravidicam pertinet. In Pakistania, Afgania et Irania adhibetur ab hominibus fere 2 200 000.
Exercitus Romanus
Designatio
Prima dispositio legionis milites in manipulos censu statuto ab Servio Tullio ordinavit. Hastati viri secunda classi societatis fuerunt, et copias in proelium duxerunt. Divisi in manipulos sexaginta militum, se armaverunt gladio, pilis, armatu, et noto orthogonio scuto. Ad primum agmen cum hastatis leves fuerunt, qui hastam et pila tulerunt et minus armati quam hastati fuerunt. Post hunc ordinem, manipuli sexaginta principum fuerunt peritissimorum militum prima classi. Armati optime, principes hastatos in proelio reposuerunt si vincebantur. Etiam delecti prima classi, triarii principes secuti sunt et, veterani milites, in phalange obsoleta pugnaverunt. Si hi milites victi sunt, rotarii et accensi congressi sunt, defendentes receptum residuorum militum. Una, centum et octaginta principes et rotarii et accensi compleverunt unum ordinem. Hi ultimi milites minime experti et vix honesti fuerunt.
Ecclesia antiqua
Theologia
Aevum Ecclesiae antiquae est tempus Patristicae. Hoc tempore Canon Novi Testamenti statutus est et symbola generaliter approbata definita sunt. Doctrina ecclesiastica ab apologetis defendebatur, inter alia contra Gnosin. Praecipue controversiae de persona Christi deque trinitate (Arianismus, Nestorianismus et Monophysitismus), de peccato originali (Pelagianismus) atque de natura ecclesiae (Donatismus) Ecclesiam antiquam concusserunt et diviserunt.
Exercitus Romanus
Primae
Denique duces Romani qualis Publius Cornelius Scipio uti arte imperatoria coepit ut adipiscerentur victoriam, vice virium solarum. Ita multae exercitus partes mutatae sunt. Gratia exempli, hastati iam altas plumas in suis galeis gesserunt ut augerent suam simulatam magnitudinem et inicerent metum hosti. Acumen hastae Romane fictum est tam fragile ut flecteretur terra percussa. Igitur hostes remittere has praefractas hastas non potuerunt. Rorarii et accensi in velites coniuncti sunt qui pila ad hostem iecerunt et deinde se agiliter receperunt. Causa artis militaris singuli manipuli ab sexaginta militibus ad centum et sexaginta aucti sunt, et equitatus in decem turmas ductas ab decurionibus tribus divisi sunt.
Mutationes Gaii Marii
Gaius Marius, notus dux Romanus, amplissimas mutationes et diu retentas Romanae legioni fecit. Primum Romanum artificium exercitum constituit mutandis necessariis dilectus. Iam licuit capite censis se conscribere qui prius prohibiti erant conscribi quod agros non possederunt. In novo autem exercitu, spatium militiae ab sex annis ad sedecim annos auctum est. Etiam, quod hi pauperes milites bona nisi militaria non habuerunt, facti sunt tam aptati suo duci qui se suscepit ut manerent fidi duci et non civitati Romanae. Privati exercitus iam Romam custodiverunt et igitur magnam facultatem in re publica habuerunt. Marius etiam tres manipulos hastatorum principumque triariorumque reliquit et unicas legiones armatas aeque constituit. Nota legio Romana hoc exemplari ficta est.
Conan barbarus
Conan (-is, m; Anglice Conan the Barbarian) est praeclarus barbarus ficticius ab Americano auctore Roberto Ervino Howard inventus et persona mythistoriarum nec non nubeculatorum libellorum et pellicularum.
Exercitus Romanus
Mutationes Gaii Iulii Caesaris
Gaius Iulius Caesar legionem ultra ordinavit et compositionem celebrem statuit. In hac nova constitutione, octaginta milites centuriam ductam ab centurione expleverunt. Sex centuriae unam cohortem expleverunt, et decem cohortes unam legionem ductam ab legato expleverunt. Quaeque legio circa sex milia milites habuit, sed cohors principalis divisio in proelio fuit. Legiones etiam speciales milites incluserunt qui non pugnaverunt sed stipendia plura receperunt. Gratia exempli, aquilifer signum legationis, aquilam, tulit quod magnopere copiis honoratum est. Si in proelio amissum est, legio quoque honorem amisit. Signifer minus gravia signa tulit, et opes exercitus administravit. Tum duodetriginta legiones Romanum exercitum expleverunt. Post hoc culmen potestatis, exercitus paulatim incompositior factus est dum imperium exercitui imperabat ut defenderet fines contra barbaros.
Conan barbarus
Describitur Conan grandis valentissimusque corpore, animo vero audax et taciturnus, ita ut paulum de se postulanti dicat nisi "Conan Cimmerius sum". Etenim scribit auctor patriam eius Cimmeriam esse, unam ex multis terris quibus ficticio Aevo Hyboriano mundus constaret.
De Conanis vita rebusque gestis
Narratur Conanem post Atlantidem perditam Cimmeria natum esse apud agrum ubi iuxta pugnatum erat. Ex quo sors eius: enim dum iuvenis, patria relicta, vi ingenioque valentibus, munera diversa agitat scilicet fur, miles mercennarius, pirata et plurimum pugnator. Armorum bellique peritus, nova complura per cunctas terras Hyborianas inveniens aliquando se ditem facit, sed dein omnibus mercedibus praedisque libenter expensis iterum famam mercedesque quaerit. Quadraginta circiter annos natus, in Aquiloniam maximum regnum Hyborianum pervenit ubi secunda tempestate regem occidit, se ipsum regem novum clamans.
Exercitus Romanus
Disciplina
Romani milites uniformiter instituti sunt et iussi sunt imperia adeo sequi ut pugnarent potentissime. Primum didicerunt cito agminibus incedere quod fuit sola vectura utilis. Dum incedebant, omnem suum apparatum portaverunt velut tela cibumque armatumque. Deinde se exercuerunt pugnando falsis telis gravioribus quam naturalibus. Putatum est additiciam gravitatem falsorum telorum milites facere celeriores in proelio. Cum non pugnarent, milites castra in eadem dispositione aedificaverunt. Castra fossa et vallo cincta sunt et intra castra duae viae sunt scissae transversae. Quattuor portae in vallo aedificatae sunt. Aedificare castra eadem auxit efficacitatem quod milites semper dispositionem sciverunt.
Conan barbarus
De Conane in litteris
De Conane Robertus Ervinus Howard fabulas complures scripsit, quarum nonnullae initio in periodico Weird Tales editae sunt. Post auctorem obitum fabulae ab aliis scriptoribus expolitae in mythistorias confluxerunt, quae semel et saepius editae sunt. Editio a Lancer et Ace inter annos 1966 et 1977 mythistorias duodecim de Conanis rebus gestis comprehendit. Howard et tractatum de ficticio Aevo Hyboriano conscripsit.
Exercitus Romanus
Disciplina
Per spatia pacis exercitus aedificia civilia aedificavit velut aquaeductus et vias. His laboribus pecuniam exercitus paravit et milites validiores facti sunt. Multae viae aedificatae exercitu ut transferrent copias cito trans imperium Romanum adhuc hodie videri possunt quod aedificatae sunt tanta diligentia.
Occasus Peditum
Tempore exercitus Romanus sicut machinatio militaris ordinatus est quae vastas regiones vicit civitati et defendit regnum. Cum peregrini victi inciperent complere exercitum pro civibus Romanis, Romana fides abiit ab exercitu. Denique ingentes legiones peditum mox antiquae factae sunt ut exercitus incrementabiliter uti equitatibus coeperunt.
Phantasy star
Phantasy Star, sive Stella Somnii (Iaponice: ファンタシースター Fantashi Suta), est pars prima ludi noti Segae seriei eiusdem nominis. Hic ludus inprimis pro Sega Master System in Iaponia erat. Mense Decembri 1987, solumodo in Iaponia, iterum pro Sega Mega Drive in capsula editionis determinabilis est. Posterius, in duo compilationibus pro Sega Saturn et Game Boy Advance nominatus Collectiō stellae somnii misus est. Uter compilatio aliter ac alter est. Hic ludus insignitus erat labyrinthis 3D, quos heroes permeare simul in conspectū viri possunt. Alisa, puella quae Neronem, fratrem suum, necatum esse vidit, et vindicare eum audet. Actiō incipit in urbe futurā et in ordine solaris trium plantetārum nominatā Algol. Labyrinthis subterraneis ambulatis, heroes possunt ambulare ad ceterās planetās in facino audace eōrum.
Alis Landale
Lusor Alisa incipit, puella quindecim anni quae fratrem ab publicis fascinarosis robotōrum Laschieci occisum esse conspicit. Nero moriens Alisae dixit virum Odinum esse qui eam iuvare pro sua investigatione possit. Alisa missionem fratris sumit ut Lasiecem necet et Neronem vindicet. Illa prima progreditur ut Odinem reperiat. Alisa optione gladio utitur, se armare tegumine levi et scuto potest, et cum magiā non forte pro pugnando et curando utitur.
Myau
Amicus primus Alisae Myaus est, intellegens, species felis- nominata feles Muska. In Motaviā, planeta secunda), Alisa in tabernā animalum Myao obviam fit, ubi venditor venumdare felem Muskam carissimam conitur, sed ille magis ollae laconianae carae de Alisā eum mutat. Myaus amicum Odinum salvare audet, qui a Medusa lapis commutatus est. Habet medicamen quod Odin curet, sed solvere lagonam non potest, quia digitos non habet, itaque, desidet eum salvare Alisam. Myaus unguibus pugnat, magiā potentiore quam magiā Alisae uti potest, et exarmare plagas in labyrinthis potest.
Odin
Odinus naturaliter fortissimus amicōrum est. Ille potest uti telis multis quibus uti non potest Alisa. Salvatus ab Alisā et Myaō, se ad duo amicōs adiungit. Teguminibus ponderosis, scutis, dolabris et gladiis uti potest. Odin pistoliis uti potest, quae laedent et numquam desunt, celeritas hostium aut potens defensi nihil refert. Atqui, Odinus amicus tenerrimus est in hoc ludō.
Noah
Noa est amicus qui se ultimum ad tres amicos adiungat. Esperus potentissimus, discipulus Taiimi est et multā multitudine magiae uti potest, quod ille arrogans est, autem, neglegit Alissam quarentem ut ille se ad amicos suos adiungat. Sed litteris datis ab imperatore Motaviae, se ad vos adiunget. In acie, Noa vere aliter ac Odinus videtur: Theurgus tener qui non bene pugnat. Sed, postmodum optimus socius fit, pugans in acie.
Marcus Vettulenus Civica Barbarus
Marcus Vettulenus Civica Barbarus (natus paulo ante annum 124, mortuus ignoto anno) senator Romanus patricius in Italia natus secundo saeculo fuit. Sextus Vettulenus Civica Cerialis consul anni 106 pater Vettuleni, frater e patre Lucius Aelius Caesar, avunculus Lucii Veri erat. Nam mater Vettuleni Plautia primo matrimonio cum altero consule anni 106, Lucio Ceionio Commodo coniuncta erat, quocum filium Lucium Aelium habuit.
Ipse triumvir monetalis, quaestor, praetor, deinde anno 157 consul ordinarius creatus est. Comes anno 162 Lucillam ad matrimonium cum Lucio Vero in orientem Ephesum sequebatur. Fuit sodalis Antoninianus et amicus Herodis Attici.
Aelius (cantor)
Stephanus Belisari (Italiane Stefano Belisari) sive arte Aelius (Italice Elio) est cantor natus Mediolani die 30 Iulii 1961, magister Elio e le Storie Tese gregis musici, quem ipse condidit anno 1979, undevicesimum annum agente, cum Petro Aloisio Zuffellato sonatore.
Nomen cepit ab eius primo carmine Aelius est homo multo svelius (Italice Elio è un tipo molto svelio).
Vox principalis gregis est, sed etiam tibia et cithara canit.
Chen Fahu
Chen Fahu seu litteris Sinicis 陈发虎 (anno 1962 in provincia Xensia natus) est geologus et climatologus Sinarum. Alumnus est universitas Lanzhouensis ubi geographiae aevoque Quaternario studuit, professoribus Li Jiyun et Shi Yafeng. Studia apud universitatem Liverpoliensem in Anglia ab anno 1995 ad 1997 persecutus est. Ipse professor et praeses vicarius apud almam matrem Lanzhouensem meruit. Ab anno 2018, Pechinum missus, professor rectorque instituti studiorum planitiei Thibetanae operam dat. Inquisitiones suae, cum collega Zhang Dongju susceptae, de mandibulo Xiahe in spelunca Baishiya reperto et ad progeniem Denisovensem attributo, celebrantur.
Augustus Leguía
Augustus Leguía, vulgo plene Augusto Bernardino Leguía y Salcedo (natus in Lambayeque, Peruvia die 19 Februarii 1863; mortuus Limae die 7 Februarii 1932) politicorum peritus bis accurate ab anno 1908 usque ad annum 1912 et ab anno 1919 usque ad annum 1930 fuit Peruviae praeses.
Eugenius Victor Debs
Eugenius Victor Debs (natus in Terre Alta in Indiana, 5 Novembris 1855; mortuus in Elmhurst, in Illinoesia 20 Octobris 1926) fuit Americanus dux conversionis pro collegio opificum, socialista post "Das Kapital" legendum, unus e conditoribus Industrialium Opificum Orbis Terrarum (IWW), candidatus Factionis Socialisticae Democraticae anno 1900, et candidatus Factionis Socialisticae Americae annis 1904, 1908, 1912, 1920 pro Praeside Civitatum Foederatarum Americae.
Primum Eugenius Debs se Factioni Democraticae coniuxerat. Per hos dies Eugenius erat suae regionis delegatus ut operaretur apud Coetum Communem Illinoesiae, quod fuit primus locus in cursu honoro suo.
Robertus Wadlow
Robertus Pershing Wadlow (in Alton, Illinoesia, Civitatibus Foederatis Americae natus die 22 Februarii 1918; in Manistee, Michigania mortuus die 15 Iulii 1940) secundum Librum Guinness Summorum Mundi (Guinness World Records Book) fuit homo altisimus historiae medicinae. Gigas Altonis (Alton Giant) appellari solet. 2.72 m altitudinis et 199 kg ante mortuus esse consecutus est. Magnitudo sua magna et incrementum corporis suum in aetate adulta ab tumore in glandula pituitaria factae sunt. Ad mortem sua crescere non detinuit.
Cylix
Cylix (κύλιξ) est Graecum poculorum genus vini bibendi, forma latiore et festuca cum pede, fere duabus ansis symmetrice ambitis. Circus interior, paene planus ipse, quem appellatur tondo, est pictus primarius in eis modis quae sexto quintoque saeculis 'figura nigra' et 'figura rubra' appellantur. Quae imagines saepe propositae sunt ut vino sumpto paullatim aperiebantur, ut bibitorem delecteant. Nomen est discernendum calici, quod est cognatum cum Graeco verbo.
Vitalis (nomen)
Vitalis est praenomen et cognomen masculinum scilicet Latina origine.
Cylix
Saepius factae sunt ad usum symposiacum, ad libationem, seu in ludo cottabi (κότταβος).
Sanctus Antonius
Sanctus Antonius nominatur
Honorius
Honorius (-i, m.) est praenomen masculinum, Latina origine.
Homines
Honorius est etiam nomen pontificale quod quattuor papae sibi imposuerunt:
Ioannes Kuhnau
Ioannes Kuhnau (natus die 6 Aprilis 1660; mortuus Lipsiae die 5 Iunii 1722) fuit compositor et scriptor Germanicus aetate Baroca.
Oxford Latin Dictionary
Oxford Latin Dictionary est lexicon, Anglice scriptum et sumptibus Universitatis Oxoniensis editum, verborum fere 35 000 Latinorum definiens, quae in textis ante annum 200 scriptis reperiuntur. Lexicon editum est Oxoniae apud prelum universitatis Clarendonianum inter annos 1968 et 1982.
Mauritius Nassoviae
Mauritius, Princeps Auriacus et Comes Nassoviae filius Gulielmi Auriaci, fuit praefectus militum Nederlandicus. Mater fuit Anna Saxonica filia electoris Mauritii Saxonici. Ad domum Auriacam pertinet.
Etiam in status Hollandiae pugnabat et iuris peritum Hugonem Grotium anno 1618 in custodiam dedit.
Nyx et Hemera
Nyx (Graece Νύξ, scilicet Latine Nox) et Hemera (Graece Ἡμέρα, scilicet Latine Dies) fuerunt in historia fabulosa Graeca deae primordiales, noctis et diei personificationes.
Nyx secundum Hesiodum
In Hesiodi Theogonia Nyx e Chao nascitur; liberi eius sunt multi et poeta eos enumerat. Cum Erebo fratre suo Nyx partum Aetheri et Hemerae dedit. In descriptione Tartari Hesiodus Hemeram sororem Noctis et non filiam dicit.
Nyx secundum Homerum
Homerus in libro Iliadis decimo quarto de Somno deo, filio Nyctis, narrat. Cum Iuno eum iussisset, ut Iovem soporaret, Somnus se iam hoc fecisse memoravit. Tunc Iuppiter eum e caelo in mare praecipitaret, nisi Somnus ad Nyctem matrem suam fugeret; nam Nyctem sacram Iuppiter timebat nec iniuriam ei ferre volebat.
Hemera
Hemera secundum Hesiodum filia Erebi et Nyctis fuit. Hemera Aetheris fratris sui mulier erat. Carneades apud Ciceronem in libro De Natura Deorum Stoicum quendam citat, qui a Hemera (Die) et Aethere Caelum (Graece Οὐρανόν) genitum esse affirmavit.
Nyx et Hemera
Hemera e Tartaro abit, dum Nyx intrat, et cum Hemera redit, Nyx abit; Hesiodus dicit: ...Νύξ τε καὶ Ἡμέρη ἆσσον ἰοῦσαι ἀλλήλας προσέειπον ἀμειβόμεναι μέγαν οὐδὸν χάλκεον· ἡ μὲν ἔσω καταβήσεται, ἡ δὲ θύραζε ἔρχεται... (Nyx et Hemera appropinquant et salutant altera alteram, cum praetereunt magnum limen aeneum; et dum prior domum descensura est, altera ex ianua exit .)
Pristichampsus
Pristichampsus est eusuchium quod a Palaeocaeno usque ad Eocaenum vixit, tria metra longum.
Pristichampsus Rollinatii vixit in aevo Lutetiano in Francogallia, P. vorax in Eocaeno medio in Vyomina et Texia occidentali, P. Hengdongensis in Palaeocaeno in situ Hengdon Basin Sinarum, P. Birjukovi P. Kuznetzovique Eocaeno medio in Casachia orientali, P. Geiseltalensis P. magnifronsque in Lutetiano in Germania.
Liburnia (regio Croatiae)
Liburnia Romana
Cum Romani eam in imperium egisset, Liburnia in provincia Dalmatia inclusa est, capite oppido Scardona (hodie Skradin) ad aestuarium fluvii Krka. Lucius Artorius Castus, Procurator Centenarius ei regioni, aliquando saeculo 2.
Triangulum Polynesium
Triangulum Polynesium est geographica Oceani Pacifici regio plerumque inter Havaios, Insulam Paschalem, et Novam Zelandiam adumbrata. Homines quorum culturae intra hanc figuram fiunt linguis Polynesiis utuntur, a linguistis in subgrege Malayo-Polynesiano circumscriptis, et ergo ex protolinguis Austronesiis in Asia Meridio-Orientali abhinc annorum 5000 notis deductis. Indigenae huius trianguli similes famas, artes, religiones, et scientias habent.
Anthropologi putant omnes Polynesiae culturas hodiernas ex singula protocultura deductas esse, quae a populo Malayo-Polynesio abhinc annorum fere duo milia effecta est.
Sunt unicae trianguli culturae maiores septem:
Cultura Vitiorum, proprietatibus Melanesiis et Polynesiis praesentibus cum Vitiorum terrae praeter triangulum sint, ab anthropologis pars Polynesiae saepe habetur.
Alexius Batalov
Alexius Vladimiri filius Batalov (Russice Алексей Владимирович Баталов, tr. Aleksej Vladimirovič Batalov; natus 20 Novembris 1928, mortuus 15 Iunii 2017) fuit actor, moderator cinematographicus, paedagogus Sovieticus et Russicus. Ornatus est titulis Artificis Popularis URSS (anno 1976) et Herois Laboris Socialistici (anno 1989) atque Praemiis Publicis Unionis Sovieticae (anno 1981) et Foederationis Russicae (anno 2005).
Sonus (physica)
Sonus est motus undulatorius vel pulsus, qui per medium elasticum quoddam (sicut aëra, liquidum, gas, solidum, plasma) propagatur, medii densitatem momentarie invicem contrahendo et dilatando.
In vacuo, quod densitate caret, sonus procedere non potest. In gasibus ac liquidis, undae in longitudinem tantum moventur, in solidis autem etiam transverso itinere meant. Scientificum sonorum studium acustica appellatur.
Sonus audiendo percipitur. Id est, sonus et auditus sunt notiones coniunctae, et auditio organum auditorium poscit. Vulgo tamen dicitur sonus tactu quoque aut metiendo (id est sensorio) percipi. Quod autem ambiguum esse videtur, quia tactus et auditus dissimiles sensus sunt. Et quamquam sensorio undae aeriae enotantur, rectene dicamus sensorium "audire"?
Sonus hominis vox appellatur.
De notione soni
Arbor, si in silva decidat neque ab ullo percipiatur, sonum det necne? Ad sonum audiendum tres poscuntur res: fons, medium, organum auditorium. Si fons deest, nihil accidet. Si medium vacuum est, motus aëris undulatorius non fiet. Si denique aures deficiunt, nulla erit soni observatio.
Serenissima res publica
Serenissima Respublica titulus est aliquorum civitatum Europae. Hoc titulus ostendit absolutam libertatem rei publicam.
Sonus (physica)
De notione soni
Arbor decidua, cum aëra perturbat et motum undulatorium efficit, audiendi condicionem statuere videtur. Quare cum sonus undis aëriis ferri dicitur, hoc re vera significat animalium plurimis esse auditoria quaedam organa, quibus undae sonorae proprie percipi possint. Constat hominibus quinque sensus esse, e quibus unus est auditus, cuius proprietas in undis aëriis ad soni formam redigendis consistit. Quae cum ita sint, notio soni ex corporalitate humana pendet. Ex quo fit, ut undae aëriae undarum sonorarum intellectum habeant. Etiam pisces, quamquam auriculis sonique meatu carent, nihilo minus aurem internam habent, quae signalia recipit emissa ex vesica natatoria tympani vice fungenti.
Sonus est nomen appellativum quidquid ex quovis fonte praesertim per aëra in aurem audientem emittitur significans; idem valent sonitus et sonor. Alia vocabula ex fonte sonoro pendent. Itaque vox sonum hominis significat. Crepitus est sonus aeris, dentium, digitorum, materiae flagrantis, cett. Strepitus est sonitus armorum, fluminum, lituorum, rotarum, scutorum, et caetera. Clangor est sonor avium, tubarum. Susurrus est sonus apium, ventorum. Murmur est sonitus apium, instrumentorum musicorum, leonum, maris, venti. Mugitus est sonus boum, hinnitus equi, etc.
Sagitta (constellatio)
Sagitta est una e minimis constellationibus, quae in caelo septentrionali sita imprimis aestate bene videri potest. Constellatio cumulum stellarum globosum M71 continet, qui 13.000 sla distat.